स्पेन (अंगरेजी: Spain, स्पेनी भाषा:España) या ऑफिशियल रूप से स्पेन राज दक्खिनी यूरोप के आइबेरिया प्रायदीप पर स्थित एक ठो संप्रभु देस बाटे। मुख्य भूमि के अलावा दू गो दीपचाप, भूमध्य सागर में बैलेरिक दीप, आ उत्तरी अफिरकी अटलांटिक किनारा पर कनारी दीप भी एकर हिस्सा बाने; उत्तरी अफिरका में दू गो शहर Ceuta आ Melilla आ मोरक्को तट पर आल्बोर्न सागर में कई ठो छोट दीप भी एही के हिस्सा हवें।
मुख्य स्पेनी भूमि, दक्खिन आ पूरुब में भूमध्य सागर के साथ किनारा वाला बा आ उत्तर में फ्रांस देस के साथ सीमा बने ले जबकि पच्छिम में पुर्तगाल आ अटलांटिक महासागर बा। ई एक मात्र अइसन यूरोपीय देश बाटे जेकर सीमा अफ्रीकी देस मोरक्को के साथ सटल बाटे आ एह देस के अफ्रीकी महादीप पर मौजूद हिस्सा में खाली 5% जनता रहे ले।
bho_Deva bho_Deva